Up-262/00
Natisni
Opravilna št.:
Up-262/00
Datum odločitve:
7. 12. 2000
ECLI:
ECLI:SI:USRS:2000:Up.262.00
Akt:
Ustavna pritožba A. A. zoper sodbo Vrhovnega sodišča št. VIII Ips 245/99 z dne 18. 4. 2000 v zvezi z odločbo Višjega delovnega in socialnega sodišča št. Pdp 642/99 z dne 18. 4. 2000 in odločbo Delovnega sodišča v Celju št. S 88/84 z dne 3. 4. 1984
Izrek:
Ustavna pritožba A. A. zoper sodbo Vrhovnega sodišča št. VIII Ips 245/99 z dne 18. 4. 2000 v zvezi z odločbo Višjega delovnega in socialnega sodišča št. Pdp 642/99 z dne 18. 4. 2000 in odločbo Delovnega sodišča v Celju št. S 88/84 z dne 3. 4. 1984 se zavrže.
Evidenčni stavek:
Ker pritožnik ustavne pritožbe ni dopolnil in je ostala pomanjkljiva, tako da je ni bilo mogoče preizkusiti, jo je Ustavno sodišče zavrglo.
Geslo:
Nepopolna vloga in njena nedopolnitev v določenem roku.

Ustavno sodišče, izločitev ustavnega sodnika.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 7. 2000
Vrsta odločitve:
sklep
Vrsta rešitve:
zavrženje
Dokument:
US20562
Up-262/00
7. 12. 2000
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 7. decembra 2000
s k l e n i l o :
Ustavna pritožba A. A. zoper sodbo Vrhovnega sodišča št. VIII Ips 245/99 z dne 18. 4. 2000 v zvezi z odločbo Višjega delovnega in socialnega sodišča št. Pdp 642/99 z dne 18. 4. 2000 in odločbo Delovnega sodišča v Celju št. S 88/84 z dne 3. 4. 1984 se zavrže.
O b r a z l o ž i t e v
1. Pritožnik je 17. 7. 2000 vložil ustavno pritožbo zoper v izreku navedene posamične akte. Vloga je bila tako pomanjkljiva, da jo Ustavno sodišče ni moglo preizkusiti, zato je bil pritožnik pozvan k dopolnitvi. Predvsem ni predložil izpodbijanih aktov, zaradi česar ni bilo mogoče ugotoviti, katere sploh izpodbija. Prav tako ni navedel ustavnih pravic, ki naj bi mu bile kršene.
2. Pritožnik je predlagal tudi izločitev treh sodnikov Ustavnega sodišča, ki naj bi sodelovali pri odločanju v prejšnji zadevi Up-21/97. Ustavno sodišče predloga ni sprejelo. Sklep je priložen.
3. Dopolnitvi ustavne pritožbe pritožnik tudi ni predložil nobenih posamičnih aktov, kot izpodbijane pa je naštel tokrat druge sodne odločbe, kot v prvotni vlogi: tiste, o katerih je Ustavno sodišče že odločilo s sklepom št. Up-21/97 z dne 21. 5.
1997.
4. V ustavni pritožbi je treba po določbi 53. člena Zakona o Ustavnem sodišču (Uradni list RS, št. 15/94 - v nadaljevanju:
ZUstS) navesti posamični akt, ki se spodbija, dejstva, ki pritožbo utemeljujejo, in domnevno kršene človekove pravice in temeljne svoboščine. Ustavni pritožbi mora biti priložena kopija posamičnega akta, ki se spodbija, ter ustrezne listine, na katere pritožnik opira svojo pritožbo.
5. Ker pritožnik pomanjkljive ustavne pritožbe kljub pozivu ni dopolnil v skladu z določbami ZUstS in iz nje ni razvidno, katere človekove pravice naj bi bile kršene in katere sodbe sploh izpodbija, prav tako pa niso priložene kopije izpodbijanih sodb, je bilo treba ustavno pritožbo zavreči.
6. Senat Ustavnega sodišča je sprejel ta sklep na podlagi četrte alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan